‘โตโยต้า’ เตรียมส่งรถสำรวจดวงจันทร์ ตั้งเป้าช่วยสร้างอาณานิคมบนดวงจันทร์-ดาวอังคาร
The vehicle being developed with the Japan Aerospace Exploration Agency is called Lunar Cruiser, whose name pays homage to the Toyota Land Cruiser sport utility vehicle.
TOKYO — ยานพาหนะดังกล่าวมีชื่อว่า Lunar Cruiser ซึ่งดัดแปลงมาจากชื่อรถยนต์ Toyota Land Cruiser โดยมีกำหนดจะออกเดินทางไปดวงจันทร์ในช่วงปลายทศวรรษนี้ ทาคาโอะ ซาโตะ หัวหน้าโครงการ Lunar Cruiser ของ Toyota Motor Corp กล่าวกับเอพีว่า รถสำรวจดวงจันทร์นี้ถูกออกแบบมาภายใต้แนวคิดที่ว่า นักบินอวกาศสามารถกิน นอน ทำงาน และสื่อสารกับผู้อื่นได้จากภายในรถยนต์ แม้จะอยู่บนดวงจันทร์ก็ตาม นอกจากนั้น โตโยต้ายังทำงานกับบริษัทร่วมทุน กิตาอิ เจแปน อิงค์ (Gitai Japan Inc.) ในการพัฒนาแขนหุ่นยนต์ที่สามารถติดตั้งกับรถ Lunar Cruiser สำหรับการทำงานต่าง ๆ เช่น การตรวจสอบและซ่อมบำรุง เป็นต้น ชินนิจิโร โนดะ วิศวกรของโตโยต้า กล่าวว่า ตนตื่นเต้นอย่างมากกับโครงการนี้ และว่า ที่ผ่านมารถยนต์ของโตโยต้ากระจายไปทั่วทุกมุมโลก แต่นี่จะเป็นครั้งแรกที่จะมีรถยนต์โตโยต้าไปอยู่นอกโลกด้วย